alibayram/wikipedia-40-langs huggingface dataset:
تقويم هجرى

التقويم الهجري او التقويم الاسلامي هو تقويم قمرى بيعتمد على دورة القمر لتحديد الشهور، وبيستخدمه المسلمين فى كل مكان خصوصاً فى تحديد المناسبات الدينية. انشأه الخليفة عمر بن الخطاب و خلى هجرة الرسول من مكة الى المدينة مرجع لأول سنة فيه، وده سبب تسميته بالتقويم الهجري. رغم أن التقويم اتعمل فى عهد المسلمين لكن اسامى الشهور والتقويم القمرى كات بتستخدم من ايام الجاهليه.

وكان 1ربيع الاول هو بدايه السنه الهجرية
لكن بعد فتره زمنيه وفى عهد الامويين تم رجوع شهران الى الورا لاسباب دينية واعتبر 1محرم هو بداية السنه الهجريه وبقية الى اليوم.

فيه بلاد عربيه بتتخذ التقويم الهجرى كتقويم رسمى لتوثيق المكاتبات الرسميه بين دواير الدوله الرسميه لكن عامّة الشعوب العربية بتألف وبتتعامل بالتقويم الميلادى اكتر من التقويم الهجرى ما عادا المملكة العربية السعودية الى بتتعامل بالتقويم الهجرى على المستويين، الرسمى والشعبي.

بيتكون التقويم الهجرى من 12 شهر قمري، يعنى السنه الهجريه بتساوى 354 يوم تقريباً، بالتحديد 354.367056 يوم، والشهر فى التقويم الهجرى اما انه بيكون 29 او 30 يوم (لان دورة القمر الظاهرية بتساوى 29.530588 يوم). ولان هناك فرق 11 يوم بين بالتقويم الميلادى الشايع والتقويم الهجرى فالتقويمين ما بيتزامنوش، فده بيخلى التحويل بين التقوميين صعب.

الشهور فى التقويم الهجرى 
 محرّم (محرّم او المحرّم) هو اول شهور السنه الهجريه و هو من الشهور اللى بتتسمى الاشهر الحرم: اتسمى المحرم لان العرب كانو بيحرموا القتل فيه.
 صفر: اتسمى صفر لان مساكن العرب كات "بتصفر"، يعنى بتخلى من سكانها اللى بيروحوا يحاربوا. وفيه بيقولوا لان العرب كانو بيغزوا فيه القبايل فكانوا بيسيبوا اللى بيحاربوهم صفر المتاع.
 ربيع الاول: اتسمى كده لان تسميته حصلت فى الربيع.
 ربيع التانى: اتسمى كده لان تسميته حصلت فى الربيع.
 جمادى الاولانى: كان بيتسمى قبل الاسلام "جمادى خمسة"، واتسمى جمادى لانه جه فى الشتا وقت التسمية، وقت تجمد الميه.
 جمادى الاخرة: كان اسمه قبل الاسلام "جمادى ستة"، اتسمى كده لان تسميته حصلت فى الشتا هو كمان.
 رجب من الاشهر الحرم. اتسمى كده عشان العرب كانو بترجبه و بيسيبوا القتال و الحروب فيه.
 شعبان: اتسمى كده عشان لتشعب القبائل العربية آو قوميتهم وافتراقها للحروب مرة تانيه بعد قعودها عنها فى شهر رجب وقت ما كانت محرمة عليهم
 رمضان وده شهر الصيام عند المسلمين. اتسمى كده بسبب "رموض" الحر وحرارة الشمس فيه وقت تسميته.
 شوال وفيه عيد الفطر. واتسمى كده بسبب شولان الجمال فيه بديولها لما بتحبل "يعنى بينقص وبيجف لبنها"
 ذو القعدة و هو من الاشهر الحرم: اتسمى ذا القعدة بسبب قعودهم فى رحالهم ومابيغزوش بما انه من الشهور الحرم.
 ذو الحجة وفيه موسم الحج وعيد الاضحى و هو من الاشهر الحرم. اتسمى كده لان العرب كانو بيروحوا يحجوا فيه.

المصدر 
تفسير البغوى

شوف كمان

شوف كمان 
تقويم جريجورى
 تقويم قبطى
 تقويم سريانى
 تقويم عبرى
 تقويم بهائى
تقويم ايرانى

 
تقاويم
ريليجولوس

Religulous (\ريليچولوس\ نطق: ) هوه فيلم سينما أمريكانى كوميدى/وثائقى, بطلهُ و كاتبهُ السياسى الكوميديان "بيل ماهر" و اخراج "لارى تشارلز". بالنسبه لـ "ماهر", اسم الفيلم هوه خلط كلمتين "religion" دين و "ridiculous" بايخ; الفيلم الوثائقى ده بيحلل و بينقض الأديان و التفكير الدينى.

المحتوى 
فيه مجموعه اراء مستكشفه من أديان عالميه مختلفه, لإن "بيل ماهر" بيسافر لـ مناطق دينيه مختلفه, زى القدس, الڤاتيكان, و سولت ليك سيتى/Salt Lake City, بيحاور مؤمنين من خلفيات و مجموعات متنوعه, بالإضافه لـ اليهود اليسوعويين, و مسيحيين, و مسلمين, و مورمونيين
و الشيطانيين و الحسيديين اليهود.
هو بيسافر لـ سپـيكرز كورنر فى هايد پارك, لندن و بيوعظ الناس بـ طريقه نقديه بـ المعتقدات السيينتولوجيه.

مصادر 
<div dir="ltr">
 http://www.the-numbers.com/movies/2008/RELIG.php
<div dir="rtl">

لينكات برانيه 

 السايت الرسمى بتاع الفيلم

افلام امريكانيه
افلام 2008
افلام لغه انجليزى
بابه

<div style="direction:ltr; ">

<div style="direction:rtl; ">
بابه, (بالقبطى:Παωπε) , هوه تانى(2) شهر فى السنه القبطيه(المصريه)، و بييجى بين 11 اكتوبر و 10 نوفمبر فى التقويم الميلادى. شهر بابه هوه كمان تانى شهر فى موسم الفيضان اخيت Akhet فى مصر القديمه, لما بيفيض النيل و بيغطى كل غيطان مصر.

اسم الشهر دا من " بى ثب وت " و هو إلاه الزراعه لإن الغيطان و الجناين بتتغطا بالزرع.

أمثال عن بابه:

بابه اقفل البوابه

ان رعرع زرع بابه كتر النهابه

إن باظ زرع بابه مافيش ولا لبابه

 بابه مشهور بـ:

رمان بابه

شهور قبطيه
هاتور

هاتور (بالقبطى:ϩⲁⲑⲱⲣ) , هوه تالت (3) شهر فى السنه القبطيه(المصريه)، و بييجى بين 11 نوفمبر و 9 ديسمبر فى التقويم الميلادى . شهر هاتور هوه كمان تالت شهر فى موسم الفيضان اخيت Akhet فى مصر القديمه, لما بيفيض النيل و بيغطى غيطان مصر.

هاتور هو الاسم اللى سما بيه المصريين القدام كوكب ڤينوس و كانو بيرمزو بيه لإله الجمال لإن الزرع فى هاتور بيزين الغيطان و الجناين.

اسم الشهر دا من هاتهور, إلاهة الحب و الجمال عند المصريين القدام.

أمثال عن هاتور:

إن فاتك هاتور إستننا لما السنه تدور

(عشان الزرع كويس فى هاتور)

هاتور دهب منتور

(عشان سنابل القمح بتكون اصفرت و تشبه الدهب)

هاتور مشهور بـ:

موز هاتور

مواليد 

5 هاتور - مهاب رياض عبدالسلام محمود زيدان

شهور قبطيه
كياك

كياك او كيهك او كاهاكا , (قبطى: ) هوه رابع شهر فى السنه القبطيه (المصريه). بييجى بين 10 ديسمبر و 8 يناير فى التقويم الميلادى. شهر كياك هوه كمان رابع شهر فى موسم الفيضان أخيت Akhet فى مصر القديمه, لما بيفيض نهر النيل و بيغطى كل غيطان مصر.

اسم الشهر دا جاى من كا-ها-كا, يعنى احسن الكويسين, و دا كان اسم من الاسامى اللى اتعرف بيها العجل المقدس ابيس عند المصريين القدام اللى كانو بيعتبروه اله الخير.

امثال عن كياك:

كياك صباحك مساك

كياك غداك عشاك

كياك تقوم من نـومك تحضر عشاك

كياك مشهور بـ:

سمك كياك

شهور قبطيه
محافظة حلوان

محافظة حلوان، منطقه تابعه لمحافظة القاهره فى مصر تحولت الى محافظه من محافظات مصر فى 17 ابريل 2008 لكن فى 13 ابريل 2011 رجعت مره تانيه منطقه تابعه للقاهره.

و حدود حلوان هيا:

من الشمال: الحدود الاداريه لمحافظة الشرقيه و محافظة القليوبيه و محافظة القاهره

من الجنوب: الحد الادارى التابع لمحافظة القاهره.

من الشرق: الحد الادارى التابع لمحافظة السويس

من الغرب: حد النيل من قسم البساتين فى الشمال الى التبين فى الجنوب

الاحياء 
تضم منطقة حلوان دى الاحياء ايضا:

حي حلوان و 15 مايو و التبين و كفر العلو و المعادى و الهايكستب و النهضة و الصف و اطفيح و القاهره الجديده و الشروق و بدر و أطلس .

اهمية المنطقه 
حلوان بتضم جواها حتت مهمه زى جامعة حلوان فى مدينة عين حلوان و مصنع سمنت طره و متحف الشمع و الجنينه اليابانيه وعزبة الوالده فيها كذا موقع اثرى فرعونى.

سبب التسميه 
هناك روايات كتيرة حول تسمية مدينة حلوان بهذه التسميّة، منها أنَّ بداية التسمية كانت قبل اكتر من 7 آلاف سنة، و كانت تُسمّى بعين آن، ثمَّ تحوّل الاسم ل حلوان.

وفي رواية تانيه قيل أن الملك عبد العزيز بن مروان  لما كان والى على مصر اختار حلوان لكي يُقيم فيها، وسماها اسم حلوان نسبة ل مدينة الحلوان اللى بالعراق، حيث تتشابه المنطقتان فى المناخ؛ نظر لوقوعهما بجوار نهر.

مشاهير الحى 
من الشخصيات المؤثرة فى تاريخ مصر والمولودة فى حلوان هم:

 الأديب جمال الغيطاني.
 دينا عبد العزيز عضو مجلس النواب المصري عن دايرة حلوان ببرلمان 2016.
 صالح باشا صبحى  واحد من أقدم ساكنى حلوان فى بداية القرن التسعتاشر  ويوجد شارع رئيسي بإسمه.
 لاعب كرة القدم السابق حسام حسن.
 لاعب كرة القدم السابق إبراهيم حسن.

شوف باردوه 
احياء القاهره القديمه واصل اسمائها

لينكات برانيه

مصادر
رجعيه

الرجعية: (بالانجليزي: Reactionism) مصطلح سياسي المقصود بيه أى حركة او أيديولوجية تعارض التغيير او التقدم فى المجتمع و الوقوف ضد الاصلاحات الجديدة , و الاعتماد على الاساليب القديمة فى المجال الاقتصادى و الاجتماعى و السياسى , وهى عكس الليبرالية فى النظام السياسى و عكس التنوير كثقافه .

استخدام مصطلح الرجعية 

فى مصطلحات الماركسية ، مصطلح الرجعية صفة تحقير للناس تدل على الافكار اللى تظهر لصالح الطبقة العاملة ، لكن ، فى الجوهر ، تتضمن عناصر من الإقطاع ، الرأسمالية ، والقومية ، والفاشية ، او غيرها من الخصائص الاجتماعية والسياسية من الطبقة الحاكمة.

مصطلح الرجعية , فى القرن التسعتاشر كان بيتقال فى للدلالة على اساليب الحفاظ على الإقطاع والأرستقراطية ضد النظام الجمهورى و الليبرالية ، و خصوصا الحفاظ على الإقطاع والأرستقراطية ضد الاشتراكية.

كمان دلوقتى ف الحياه اليوميه بيتقال ع الانسان المتمسك بالاساليب القديمة, و الدولة الدينية, انه رجعى ضد الحداثة او مش مودرن.

مصطلحات سياسيه
محافظه

المحافظه هى تقسيم ادارى رئيسى ف دول كتير زى مصر و الاردن و الكويت و البحرين و سوريا و العراق و اليمن و لبنان .

المحافظة هى تقسيم اداري كبير بيضم تقسيمات اصغر زي القسم و المركز و الاحياء و البلديات و المدن او القري , بيديرها محافظ و ليها مجلس بلدي منفصل.

لينكات برانيه

مصادر 

جغرافيا
طوبه(شهر)

طوبه , (بالقبطى:Τωβε) , هوه خامس(5) شهر فى السنه القبطيه (المصريه)، و بييجى بين 9 يناير و 7 فبراير فى التقويم الميلادى. شهر طوبه هوه كمان اول شهر فى موسم النمو بروييت Proyet  فى مصر القديمه, لما بيخلص الفيضان بتاع النيل و بتبتدى كل غيطان مصر تخضر و الزرع يكبر و يرعرع و المحاصيل تغطى الغيطان. و معناه غسل و تطهير و هو علا اسم الإلاه "طوبيا" إلاه المطر اللى علا اسمه اتسمت مدينه طيبه المعروفه دلوقتى بالاقصر .

 أمثال عن طوبه :

 طوبه ياللى ماسبتيش عرقوبه

طوبه تخللى الشابه كركوبه

أبرد من مايية طوبه

 طوبه مشهور بـ:

مايية طوبه

شهور قبطيه
امشير

امشير (بالقبطى: Ⲙⲉϣⲓⲣ), هوه سادس شهر فى السنه القبطيه(المصريه)، و بييجى بين 8 فبراير و 9 مارس فى  التقويم الميلادى. شهر امشير هوه كمان تانى شهر فى موسم النمو بروييت  Proyet فى مصر القديمه, ولما يخلص فيضان االنيل و تبتدى كل غيطان مصر تخضر و الزرع يكبر و يرعرع  و المحاصيل تغطى الغيطان. اسم الشهر دا جه من ميشير, الإله الخاص بالرياح عند المصريين ايام الفراعنه.

أمثال عن أمشير:

 زعابيب أمشير 

أمشير سير بلا تعسير

أمشير القصير يحصل الطويل

 امشير مشهور بـ:

خروب امشير

شهور قبطيه
22 ديسمبر

22 ديسمبر هو اليوم (356) من السنة , او (357) فى السنة الكبيسة, فى التقويم الجريجورى . و فيه بعده (9) ايام متبقية لحد نهاية السنة.

مواليد 
 1858 - جاكومو بوتشينى موسيقار طليانى.

وفيات 

ايام السنه
ديسمبر
الوعد

الوعد هوه فيلم مصري من انتاج 2008 بطولة روبى واسر ياسين واحمد عزمى وباسم سمره ومحمود ياسين وغسان مسعود ومن تاليف وحيد حامد واخراج محمد ياسين. الفيلم ابتدى تصويره فى 5 ابريل وكان فى الاول اسم الفيلم تحت السيطرة قبل ما يبقى الوعد وسبب تغيير الاسم هوه ان وحيد حامد اكتشف ان فيه عرض مسرحي بنفس الاسم "تحت السيطرة". وابتدى عرضه فى اول يوم عيد اضحى. وكان هيشارك فى مهرجان القاهرة السينمائي الدولي بس وحيد حامد قال انهم كانوا هيضطروا يستعجلوا عشان يلحقوا يخلوا الفيلم يشارك وساعتها كان ممكن يبقى بشكل هما مش راضيين عنه او الفيلم ياخد وقته ويتعرض بعدين براحته.

الفيلم كان سنهل مشاكل ف الرقابة عشان الفيلم كان فيه اسقاطات سياسية. محمود ياسين بالرغم من ان دوره صغير بس اسمه محطوط فى الاول. ومشاكل تانية بسبب اتهامه باهانة الستات المغاربة.

افلام مصريه
افلام 2008
افلام باللغه المصريه
سانيه

السانيه هيا اسم وحده من الوقت ، و تعريفها حسب النظام الدولى للوحدات (سيليكون) : وحده من الزمن. و ممكن تتقاس باستخدام جهاز توقيت. وحده لتقسيم الوقت و هيا عباره عن الف (1000) ميلى ثانيه و هيا جزء من 60 جزء من الدقيقه

فيه احتمال ان تقسيم الساعه لستين دقيقه و الدقيقه لستين ثانيه دا اصله من عند البابليين القدام فى بلاد بين النهرين اللى كانو بيستخدمو نظام عد ستينى(sexagesimal) علا العكس من النظام العشرى الشايع استخدامه دلوقتى فى العالم كله و اللى كان بيستعمله المصريين القدام.

مصادر 

وحدات زمن
نظام دولى للوحدات الاساسية
دقيقه

الدقيقه هى وحده بيتسخدموها فى قياس الوقت و الدقيقه الواحده بيبقا فيها 60 ثانيه و بتساوى كمان جزء من 60 جزء من الساعه.
الدقيقه ماهياش من وحدات النظام الدولى للوحدات بس استعمالها مقبول مع الوحدات الدوليه التانيه.
فيه احتمال ان تقسيم الساعه لستين دقيقه و الدقيقه لستين ثانيه دا اصله من عند البابليين القدام فى بلاد بين النهرين اللى كانو بيستخدمو نظام عد ستينى (sexagesimal) علا العكس من النظام العشرى الشايع استخدامه دلوقتى فى العالم كله و اللى كان بيستعمله المصريين القدام.

مصادر 

وحدات زمن
كيلومتر

الكيلومتر (كم) بتختصر km هو وحده دوليه عشان تتقاس المسافه زى المليمتر، والسنتيمتر، والمتر. والكيلومتر يساوي 1000متر

، وبيستعمل فى قياس المسافات الطويلة عادة بين المدن والقرى او حتى الدول.

مليمتر | سينتمتر | ديسيمتر |متر | ديكامتر | هيكتومتر | كيلومتر

وحدات مسافه
وحدات دوليه
وحدات قياس
ساعه (توضيح)

ساعه (اله), بيستخدموها فى قياس الوقت
 ساعه (وحده), وحده زمنيه
ساعه (وحده)

الساعه وحدة عشان نقسم الوقت عبارة عن 60 دقيقة وعبارة برضة عن جزء من 24 جزء (تقريبا) من اليوم

عشان اليوم عبارة عن 23 ساعة و 55 دقيقة تقريبا او 24 ساعة

فى احتمال ان تقسيم الساعه لستين دقيقه و الدقيقه لستين ثانيه دا اصله من عند البابليين القدام فى بلاد بين النهرين اللى كانو بيستخدمو نظام عد ستينى(sexagesimal) على العكس من النظام العشرى الشايع استخدامه دلوقتى فى العالم كله و اللى كان بيستعمله المصريين القدام.

مصادر 

وحدات زمن
هكتار

الهكتار ( hectare) وحدة مساحة، 1 هكتار = 10,000 متر مربع = 2,471 فدان.

مصادر 

وحدات مساحة
بارمهات

برمهات  أو بارمهات (قبطى: ) هوه سابع (7) شهر فى السنه القبطيه (المصريه). بييجى بين 10 مارس و 8 ابريل فى التقويم الميلادى. شهر برمهات هوه كمان تالت شهر فى موسم النمو بروييت Proyet فى مصر القديمه, لما بيخلص الفيضان بتاع  النيل و بتبتدى كل غيطان مصر تخضر و الزرع يكبر و يرعرع و المحاصيل تغطى الغيطان.

اسم الشهر دا جاى من بامونت إلاه الحراره عند المصريين القدام لإن الزرع كان بيستوى فيه. و فيه احتمال تانى انه يكون جاى من Pa-n-Jmn-htp.w يعنى الشهر بتاع امونحوتيب.

مثل عن برمهات:

برمهات أطلع الغيط و هات

 برمهات مشهور بـ:

لبن برمهات

شهور قبطيه
لوكاس كراناك الاكبر

لوكاس كراناك الاكبر ( 4 اكتوبر -1472 -- 16 اكتوبر 1553) كان رسام المانى وطباع كليشيه على الخشب والنقش. اتولد لوكاس فى كروناك (Kronach) العليا فى فرانكن ، و اتعلم فن الرسم من والده.

اعماله

بورتريه

مواضيع دينيه

مصادر 

مواليد 1472
وفيات 1553
رسامين المان
كراناك
لغه ويلزى

ويلزى (Cymraeg او y Gymraeg ) هى لغه من الفرع السلتيك. بيتكلمها ملايين و معترف بيها فى ويلز (Cymru) و فى انجلترا على الجنب على طول الحدود الويلزيه و فى مستعمرة وادى تشوبوت فى الأرجنتين فى باتاجونيا. و فيه ناس كتير بتتكلم ويلزى فى كل العالم, وبالذات فى بقية انجلترا, امريكا و كندا.

لغات
ويلز
23 ديسمبر

٢٣ ديسمبر هو اليوم ۳٥٧ (357) من السنة , او ۳٥۸ (358) فى السنة الكبيسة, فى التقويم الجريجورى . و فيه بعده ۸ (8) ايام متبقية لحد نهاية السنة.

مواليد 
 1790 - جان فرانسوا شامبوليون
 1810 - كارل ريتشارد ليبسيوس
 1994 - هآجر عبدالله

ايام السنه
ديسمبر
بارموده

بارموده او برموده (قبطى: ), هوه تامن(8) شهر فى السنه القبطيه (المصريه), و بييجى بين 9 ابريل و 8 مايو فى التقويم الميلادى. شهر بارموده هوه كمان رابع شهر فى موسم النمو پروييت Proyet فى مصر القديمه. لما بيخلص الفيضان بتاع النيل و بتبتدى كل غيطان مصر تخضر و الزرع يكبر و يرعرع و المحاصيل تغطى الغيطان.

اسم الشهر دا من باراحاموت إلاه الموت عند المصريين القدام لانه آخر فصل الزراعه.

مثل عن برموده:

برموده دق بالعموده

مشهور بـ:

ورد برموده

شهور قبطيه
انفراريد

'الانفراريد ( Infrared) او الاشعه تحت الحمراهى اشعه كهرومغناطيسيه و اللى طول موجتها مكبر من طول موجة النور اللى بيتشاف واقصر من موجات اشعه التيراهرتز Terra-hertz''. الانفراريد مبتتشافش.

بيتعمل بيها 
له استخدامات كتير مثل الفضاء و النظارات الل بعديه و قياس درجة الحرارة و فى الحرب مثل توجيه الصواريخ ومعرفة الهدف و الرادارات والاتصالات.

فيزيا
بشنس

بشنس (قبطى: ), هوه تاسع (9) شهر فى السنه القبطيه(المصريه), و بييجى بين  9 مايو و7 يونيه فى التقويم الميلادى. شهر بشنس هوه كمان اول شهر فى موسم  الحصاد شيمو Shemu فى مصر القديمه,لما الفلاحين المصريين يبتدو يجنو و يحصدو المحاصيل من كل الغيطان اللى فى مصر.

اسم الشهر دا من باخونسو إلاه الضلمه عند المصريين القدام لانه بيساعد علا ازالة الضلمه و فى وقته النهار بيكون اطول من الليل.

امثال عن بشنس:

شمس بشنس

بشنس يكنس الغيط كنس

بشنش مشهور بـ:

نبق بشنس

شهور قبطيه
بؤونه

<div style="direction:ltr; ">

<div style="direction:rtl; ">
بأونه (بالقبطى:Ⲡⲁⲱⲛⲓ) , هوه عاشر (10) شهر فى السنه القبطيه (المصريه)، و بييجى بين 8 يونيه و 7 يوليه فى التقويم الميلادى. شهر بأونه هوه كمان تانى شهر فى موسم الحصاد شيمو Shemu فى مصر القديمه, لما بيبتدى المصريين فى جنى و حصد المحاصيل من كل الغيطان اللى فى مصر.

اسم الشهر دا من الهيروغليفى (p3-n-In.t) و اللى معناه الحرفى شهر مهرجان الوادى بالاشارة للعيد اللى كان المصريين القدام بيحتفلو بيه  فى مدينة طيبه و اللى كان اسمه العيد الجميل بتاع الوادى. او من باأونى و هو إلاه المعادن و الحجاره.

 أمثال عن بأونه

بأونه مأونه (تخزين التموين)

بآونه معونه (تعاون مع بعض )

بأونه ملعونه(عشان حر)
 
بأونه فلق الحجر (من الحر)

 بأونه مشهور بـ:

عسل بأونه

شهور قبطيه
24 ديسمبر

٢٤ ديسمبر هو اليوم ۳٥۸ (358) من السنة , او ۳٥۹ (359) فى السنة الكبيسة, فى التقويم الجريجورى . و فيه بعده 7 (7) ايام متبقية لحد نهاية السنة.

مناسبات و أعياد 

[

ايام السنه
ديسمبر
ابيب

ابيب (بالقبطى: Ⲉⲡⲓⲡ)، هوه الشهر الاحداشر (11) فى السنه القبطيه(المصريه)، و بييجى بين 8 يوليه و 6 اغسطس فى التقويم الميلادى. شهر ابيب هوه كمان تالت شهر فى موسم الحصاد شيمو Shemu فى مصر القديمه, لما بيبتدى الفلاحين المصريين فى جنى و حصد المحاصيل من كل الغيطان اللى فى مصر.

اسم الشهر دا من ابيدا (تعبان اتقتل علا ايد حورس بحسب الاسطوره المصريه القديمه). او «هوبا» يعنى «فرح السما» و فيه بينتصر اوزوريس الاه النيل علا عدوه ست اللى بيرمز للتحاريق.

 أمثال عن ابيب:

 لهاليب ابيب

ابيب العنب يطيب

ابيب مشهور بـ:

عنب ابيب و  تين ابيب

شهور قبطيه
تل ابيب

تل ابيب (  |Tel Aviv Yafo|) مدينه إسرائيلية اتأسست سنة 1909 جنب يافا و اخدت الاسم دة سنة 1910. فيها مصانع منسوجات و هدوم و جامعه (جامعة تل ابيب) اتأسست سنة 1956 يترأسها اليوم رون حولدائى (عبري: רון חולדאי) .

أغلب سكانها من اليهود ولكنها مدينة اللى يعم التعايش بيها بين السكان العرب واليهود. هيا بتنعد من اكتر المدن المتحرره ومركز اليسار الاسرائيلي. اسمها الرسمى هو تل ابيب يافا بعد ما الحكومة الاسرائيلية دمجت مدينة تل ابيب ويافا فى الادارة المحلية سنة 1950.
ولقبت بالمدينه اللى لا تنام .
وتعد تانى اكبر مدينه اسرائيليه

الاسم 
اسم تل ابيب جه بعد اقتراحات كتير، منها "هرتسليا" على اسم تيودور هرتزل. وعشان كانت فكرة للنهضة للوطن اليهودى القديم. ترجمة ابيب بالعبرى هى "الربيع"، رمز التجديد.

فيه نظريه عن اسم يافا او Yafo فى العبرى و نظريه أن الاسم مستمد من yafah او yofi، بالعبرى "جميلة" او "الجمال". و فيه نظريه تانيه كمان بتقول أن اسم يافا كان على اسم يافث Japheth ، ابن نوح، و انه اسس المدينة.

يافا 
يافا ميناء قديم فى التاريخ. سلسلة من الحفريات الاثرية، بين 1955 و 1974، كشفت عن آثار للابراج وبوابات من العصر البرونزى الوسيط.

مصادر 

اسرائيل
مدن اسرائيل
نظرية القرد المائى

نظرية القرد المائي هى واحدة من النظريات اللى بتحاول تفسر تطور الانسان الحديث ، النظرية لسا مبقتش حقيقة مؤكده هيا تعتبر مجموعة من الملحوظات وتفسيرها بس مش اكتر

افتراضات 

بالمقارنة مع القردة العليا ، البشر عندهم اختلافات كبيرة ف التشريح ، تقريبا البشر صلع الجلد زى بعض الثدييات البحرية .مثلا العلما لاحظوا ان الانسان عنده نسيج دهني كتير تحت جلده عكس بقية القردة العليا لكن زي الدلافين والفقمات ، ولاحظوا كمان ان الشعر علي جلد الانسان قليل عكس القردة ايضا ، ولاحظوا ان الانسان جسمه انسيابي ، وان مهبل الانثي متفرع للداخل عكس بقية القردة ، كل ده ممكن تفسيره ان الانسان فى مرحلة من حياته كان بيعيش فى المياة ، لان الانسان كمان هو الوحيد من ضمن القردة العليا اللى بيقدر يعوم.
العلماء قالوا ان ده ممكن يكون تفسير علمي لقدرة الانسان علي انه يقوم علي رجليه .

انتقادات 
علي اى حال ، نظرية القرد المائي ليها انتقادات كتيرة منها مثلا ان مفيش تقريبا حفريات بتأكد عليها.

بيولوجيا
افكار و نظريات
عوم

العوم او السباحة هو مجموعة الحركات اللى الواحد بيعملها عشان يقدر يتحرك فى المية بسلاسة.

شعبيه 
العوم واحد من اكتر انشطة الترفيه فى الشعبه  فى بعض البلاد دروس عومالزاميه فى الدراسه.

عويمه مصريين 
من اشهر العويمة المصريين : ابو هيف وهو عويم مصري قدر يعبر المانش. وكمان السباحة المصرية رانيا علوانى اللى شاركت فى الاولمبياد.

لينكات برانيه

مصادر 

رياضه
عبد اللطيف ابو هيف

عبد اللطيف خميس ابو هيف (اتولد فى اسكندريه، 30 يناير 1929 - اتوفى 21 ابريل 2008) كان عويم اسكندرانى عدى المانش و بطل ابطال العالم فى السباحه الطويله ، و هو من حى بحرى فى غرب اسكندريه. اتلقب بـ تمساح النيل. عدى بحر المانش تلت مرات و حطم رقم قياسى عالمى سنة 1953. ابو هيف اعتبر السباح المصرى اسحاق حلمى مثل ليه و اسحاق حلمى ساعده فى مشواره الرياضى.
    
كرمته مصر و العالم و أخد وسام الرياضه المصريه و اتلقب عالمياً " سباح القرن العشرين " و منحه الاتحاد الدولي لمحترفى السباحة الطويله لقب أعظم سباح فى التاريخ و كرمته مصر و العالم فأخد وسام الرياضة المصريه و اتلقب عالمياً بسباح القرن العشرين. ليه پلاچ باسمه جنب منطقة سيدى بشر فى اسكندريه.

مواليد 1929
وفيات 2008
رياضيين مصريين
سباحين عدو المانش
اسكندرانيه
ناس من الانفوشى
وفيات فى اسكندريه
نسيج دهنى

النسيج الدهني(Adipose tissue) ده عبارة عن مزيج من الخلايا الدهنية بالاضافة لمجموعة من الالياف اللى بتثبت الخلايا.

بيولوجيا
خليه

الخلايا هى وحدة بناء الكائن الحي ، مكونة من حاجتين اساسيتين النواة و السيتوبلازم.
النواة تحتوي علي المادة الوراثية اللى بتسمح للكائن الحي ينقل صفاته لولاده للبعده.
والسيتوبلازم ده زي عصير مليان عناصر غزائية و ووحدات ضرورية عشان الخلية تقدر تكمل حياتها، الوحدات دي اهمها الميتوكندريا و الريبوسومات و امك ثم امك ثم امك و الليسوسومات و الميكروتيوبيلوز.

فى نوعين من الخلايا الخليه الحيوانيه من الحيوانات والخليه النباتيه وكل وحده فيهم بتختلف عن التانيه يعني النباتيه فى النباتات وبتحتوي على الغشاء الي بساعدها على انها تكون قاسيه والحيوانيه ما فيها متلها لانو فى هيكل عظمي فى كل الحيونات.

بيولوجيا
المانش

المانش هوه مضيق بحرى موجود مبين فرنسا وانجلترا و معروف كمان باسم القنال الانجليزى (English channel) ، وهو بحر ضحل بيربط بين بحر الشمال و المحيط الاطلنطى.

طول المانش حوالى 562 كيلومتر (350 ميل) و بيتراوح عرضه من 240 كيلومتر (150 ميل) فى اوسع نطاق ل 34 كيلومتر (21 ميل) فى مضيق دوفر. وهو اصغر البحار الضحله حوالين الجرف القارى من اوروبا ، بتغطى مساحةالمانش حوالى 75000 كيلومتر مربع (29000 ميل مربع).

اتنافس السباحين على تعديته و كان السباح اسحاق حلمى اللى اتلقب بفرعون النيل اول مصرى يعديه سنة 1938.

مصادر 

انجلترا
فرنسا
مضايق
جغرافيا اوروبا
ناهد شريف

ناهد شريف (1 يناير 1942 - 7 ابريل 1981) ممثله مصريه

حياتها 
ناهد شريف من مواليد الاسكندريه يوم 1 يناير 1942 و اسمها الحقيقى سميحه زكى النيال. ناهد شريف ماتت يوم 7 ابريل 1981 بسبب سرطان الثدى. اتجوزت تلات مرات و خلفت بنت واحده

حياتها الفنيه 
ابتدت حياتها الفنيه سنة 1958 بعد جوازها من مكتشفها المخرج حسين حلمى المهندس 

ناهد شريف عملت بطوله افلام مصريه كتير. اتميزت بانها كانت بتعمل افلام جريئه قوى خصوصا فى فتره السبعينات لدرجه انها ظهرت وهى عريانه ملط فى فيلم ذئاب لا تاكل اللحم سنة 1972.

الفنانه بوسى قالت عنها انها كانت انسانه رائعه عشان كانت بتاخد بالها من اختها العيانه .

افلامها 

 امراه حائره
 ليالى لن تعود
 مغامرون حول العالم
 بدون زواج افضل
 رحله عذاب
 النصابين الخمسه
 وعادت الحياه
 بائعه الحب
 الازواج الشياطين
 الوحش داخل الانسان
 الوديعه
 نساء الليل
 فيلم شهيره
 رجب فوق صفيح ساخن
 البحث عن المتاعب
 الخدعه الخفيه
 برج العذراء
 العمر لحظه
 ذئاب لا تاكل اللحم
 الكذابين التلاته
 عدويه
 شهر عسل بدون ازعاج
 حب وخيانه
 ثلاث قصص
 بيت الطالبات
 التلاته يحبونها
 الوديعه
 فتاه المينا
 صبيان وبنات
 حبيبه غيرى
 لغه الحب
 بذور الشيطان
 علامه معناها الخطا
 انتبهوا ايها الساده
 نوع من النساء
 الايدى القذره

لينكات برانيه

مصادر 

 
   

ممثلات مصريات
ممثلات اغراء
مرضى السرطان
وفيات من سرطان الثدى
اشخاص من بنى سويف
ناس من الواسطى
الحرب الاهلية الامريكيه

الحرب الاهلية الامريكية كانت حرب قامت بين مجموعة من ولايات الشمال و ولايات الجنوب الامريكى لاختلافهم على قضايا كتيرة منها قضية العبودية ، الحرب استمرت اربع سنين و كان من نتايجها ان العبودية انتهت فى امريكا تماما ، بعد الحرب امريكا دخلت فى مرحلة اعادة البناء .
من قبل ما تنطلق الرصاصة الاولى فى فورت سومتر كان الكل متوقع ان الولايات الشمالية هتكسب ببساطة لانها اغنى ومتطورة اكتر من الولايات الجنوبية خصوصا فى التصنيع و خطوط السكك الحديد واكتر كمان فى عدد السكان . رئيس الولايات الشمالية كان ابراهام لينكولن والجنوبيين بقى اختارو جيفرسون دايفز عشان يكون رئيسهم .

اشهر القاده العسكريين فى الجنوب كان روبرت اى لى وتقريبا كان هو العامل الرئيسى فى ان الحرب طولت اربع سنين بسبب تكتيكاته العسكرية الجبارة. من القاده الجنوبيين كمان كان فى ناثان بدفورت فوررست وده كان ظابط فى الخيالة الجنوبية وعامل رعب فى صفوف الشماليين . من ناحية الشماليين بقى كان فى القائد جرانت وده الوحيد اللى قدر يفهم لى ويتغلب عليه ، وكمان كان فيه القائد شيرمان اللى اخترق ولاية جورجيا ومشى لحد البحر و هو بيفك اسر العبيد فى حدث مشهور اسمه مشية شيرمان للبحر.

مصادر 

حرب اهليه
امريكا
فاسكو دا جاما

ڤاسكو دا جاما كان ملاح و مستكشف بورتوجالى و واحد من أنجح المستكشفين فى عصر الاكتشافات و قائد اول السفن اللى قدرت تبحر مباشرة من أوروبا للهند . و كان لفترة قصيرة سنة 1524 حاكم الهند البرتغالية.

فاسكو دا جاما هو اول اوروبى يوصل الهند بعد ما لف حوالين افريقيا عن طريق راس الرجا الصالح. و صل سواحل الهند الغربيه سنة 1498 بعد ما كان المستكشف البرتغالى بارتولومو دياس Bartolomeu Dias اكتشف راس رجا الصالح سنة 1487 و بالطريقه دى قدر البرتغاليين انهم يسيطروا على طريق التجاره الهنديه و بنا مستعمرات على سواحل الهند و السيطره على كل المحيط الهندى ، و هو طريق التجاره اللى كانت مصر متحكمه فيه فى عصر الدوله المملوكيه.

مصادر 

بورتغاليين
مستكشفين و رحاله
مستكشفين بورتغاليين
ماركو بولو

ماركو پولو (Marco Polo) (ولد 15 سبتمبر 1254 و مات 1324 او 1325) كان تاجر و رحاله و مستكشف ايطالي من ڤينيسيا (البندقيه) كان واحد من اوائل اللى وصلو الى الصين هو و ابوه نيكولو و عمه مافيو عن طريق طريق الحرير. ماركو قابل ايضا الامبراطور قوبيلاى خان حفيد چنكيزخان ، وبقي فى الصين 20 سنة ، و فى طريق الرجوع الف كتاب عن الثروات اللى فى الصين و اللى اثار فضول الناس و كذلك عن الطرق والاماكن اللى مر بيها فى رحلته الى الصين  مر عبر 7 بلدان.

مصادر 

مستكشفين و رحاله
مستكشفين طليان
مواليد 1254
وفيات 1324
وفيات 1325
ماجيلان

فيردناند ماجيلان (بالبرتغالى:Fernão de Magalhães) كان مستكشف برتغالى عاش فى القرن الخمستاشر ، اول واحد دار حوالين العالم ومات فى الفلبين.

مصادر 

بورتغاليين
مستكشفين و رحاله
عسكريين اتقتلوا فى الحروب
سينتوراس
الفيليبين

الفلبين (Pilipinas) دوله متكونة من ارخبيل ف جنوب اسيا، اهلها حوالى 100 مليون وبيتكلموا لغة اسمها تاجالوج. و عاصمتها مانيلا.

سكان 
سكان الفيليبين سنة 2014 99,574,000 انسان

لينكات برانيه

مصادر 

 
ف
دول مسيحيه
سرطان الثدى

سرطان الثدى .. سرطان الثدى بيتكون فى انسجة الثدى و اكتر نوع موجود من سرطان الثدى هوه سرطان الاقنية و بتبدا فى بطانة قنوات الحليب (انابيب رقيقة من الثدى للحلمة) و فيه نوع تانى و هوه سرطان الثدى المفصص... و سرطان الثدى بيبقى نتيجة للطفرات و التغيرات اللى مش طبيعية.
الاورام ممكن تكون حميده و مش خطرة على الصحة لكن لو كانت خبيثة فبتبقى خطرة؛لان الحميدة مش بتنتشر و بتنمو ببطء لكن الخبيثة بتنتشر برة الورم الاصلى و الاساسى لاجزاء تانية و الخطر ان بيبقى لازم نشيل المبايض و ده بيقلل من فرص الولادة والحمل بعد كدةاو الثدى بيتشال و لو حجم الورم قليل و مش منتشر بردوه بيتشال او فى علاج كيميائى او هرمونى....و مع مرور الوقت الخلايا السرطانية بتدخل على انسجة الثدى و بتشق طريقها للغدد الليمفاوية و بتبفى تحت الابط و فى الحقيقة ان نوع من تشخيص المرض انك تلاقى كتلة ما بين الابط و الثدى و ده بيبقى ورم خبيث لانه قدر يوصل للعقد الليمفاويه و بعد كدة بيبتدى بنتشر فى اجزاء تانية من الجسم.
سرطان الثدي اكتر السرطانات اللى بتصيب الستات وكمان ممكن تيجى للرجاله بس بنسب اقل م الستات (راجل واحد لكل 100 ست).سرطان الثدى هوه اكتر تانى سرطان منتشر فى العالم بعد سرطان الرئه. وكونه بيحصل كتير خلت الدكاترة يطلبوا من الستات يكشفوا على نفسهم بنفسهم عشان يكتشفو علامات المرض بدرى قبل ما ينتشر. ممكن المرض ده يتعالج بعد تشخيصه عن طريق الدكتولر المتخصص و تحديد نوع الورم فى الثدى و الجراح يشيل الثدى خالص و يبدأ العلاج الكيماوى حوالى 6 جرعات و بعدين العلاج الاشعاعى كام جلسة بيحددها الدكتور وبعدين العلاج الهرمونى ، دوا اسمه تاموكسافين او اى دوا يحدده الدكتور ، وممكن المرض ده مايرجعش تانى لو العيان اتبع التعليمات و ما تعبش نفسه كتير ، و بقى هادى ، علشان السرطان من اسباب ظهوره العصبية الزيادة و تحاولى تبطلى من المنبهات اللى زى الشاى و القهوة و الشوكولاتة لانها بتزيد من فرصة الاصابةو كمان تبطلى السجاير و لو مشروبات فيها نسبه قليلة من الكحول بردوه بتزيد من فرصة الاصابة
و كمان الرياضة لو مارسنها بانتظام هتفيد جدا و هتقل من فرص الاصابه بالمرض

مصادر مفيدة 
سرطان الثدى من موقع ويب طب

اعراض سرطان الثدى الصفحة العربية

مصادر 

 
بز
سرطان
امراض
تشريح

التشريح (Anatomy) هو العلم اللى بيدرس تركيب الكائنات الحية علي نطاقين الميكرو اناتومي والماكرو اناتومي. وواحد من فروع الأحياءاللى بيدرس تنظيم الكائنات الحيةوانواعه تشريح الانسان وتشريح الحيوان

لينكات

مصادر 

طب
بيولوجيا
سكس

سكس (من اصل انجليزى: sex) او جنس هو غريزه طبيعيه  فطريه زى غريزة التدوير على اكل او ميه، وكلمة سكس فى اللغة المصرية القديمة هى نيك 𓈖𓎡𓂺 (أو nk، الرمز 𓂺 هنا demonstrative مش بيتنطق) ونايك فى القبطى ⲛⲁⲓⲕ بتتقال على الشخص اللى بيمارس الجنس خارج إطار العلاقة الزوجية adulterer .

انواع 
العمليه الجنسيه غالبا بتحصل بين دكر و نتايه باستخدام اعضاءهم الجنسيه لتبادل الشعور بالـ اورجازم (لذه جنسيه). الجنس لما بيمارسه راجل مع ست بيتسمى هيتيروسكسواليتى (Heterosexuality)، و لما بيمارسه اتنين من نفس الجنس راجل/راجل او ست/ست بيتسمى هوموسكسواليتى (Homosexuality) الهيتيروسكسواليتى بيعتبرها علما التحليل النفسى مرحله من مراحل النمو النفسى الجنسى و بيمثل مرحلة نضج سليمه من مراحل النمو النفسى الجنسى. و بيعتبروا الهوموسيكسواليتى برضه مرحله من مراحل النمو النفسى الجنسى .

مواضيع ليها صله 
 اباحيه جنسيه

مصادر 

بيولوجيا
جنس
سيجموند فرويد

سيجموند فرويد (Sigmund Freud  ,  Sigismund Schlomo Freud) (6 مايو, 1856 - 23 سبتمبر, 1939). هو طبيب نفسى و مفكر حر نمساوى يهودى اسس مدرسة التحليل النفسى من علم النفس للعلاج من فى الحوار بين المريض والطبيب النفسى. فرويد معروف بنظرياته عن العقل الباطن و إعادة تعريف الليبيدو كأول طاقة تحفيزية للحياة البشرية وكمان اشهر كتبه اللى هو تفسير الاحلام كان قنبله بسبب انه اعتمد على طريقة عقلية ومنطقية فى تفسير الاحلام وبأمثلة روعة.

البداية 
اتولد سيجموند فرويد فى مدينة برايبور  (Freiberg بالألماني) فى مقاطعة موراڤيا, و هى من مقاطعات الامبراطورية النمساوية, و دلوقتى من مقاطعات الجمهورية التشيكيه. من اب و ام يهود. ابوه جاكوب  كان تاجر صوف, و كان ليه طفلين من جواز سابق. امه اماليى كانت مرات جاكوب التالتة , و  رغم الفقر, ضحت بكل حاجه عشان تديه التعليم السليم. كان فرويد تلميذ متفوق و إتخرج سنه 1873 مع مرتبة الشرف.

بعد التخطيط لدراسة القانون, انضم فرويد لكلية الطب فى جامعة ڤيينا للدراسة على ايد البروفيسور كارل كلاوس.

كتبه وابحاثه 
 دراسات عن الهستيريا
 3 مقالات عن النظريه الجنسيه
 عن النرجسيه
 موسى والتوحيد
 تفسير الأحلام
 ما فوق مبدأ اللذة
 الأنا والهو
 مستقبل وهم

شوف كمان 
 موديل العقل بتاع فرويد
 تحليل نفسى

مصادر 

مواليد 1856
وفيات 1939
علما نمساويين
ملحدين نمساويين
سايكولوجيين
يهود نمساويين
سايكولوجيين نمساويين
سايكولوجيا
كتاب يهود
ضحايا القهر
لادينيين
25 ديسمبر

25 ديسمبر هو اليوم الـ(359) من السنه، او الـ(360) فى السنه الكبيسه، فى التقويم الجريجورى. و فيه بعده (6) ايام متبقيه لحد نهاية السنه.

مناسبات و أعياد 
 عيد ميلاد يسوع المسيح حسب التقويم الجريجورى.

مواليد 
 1642 - ايزاك نيوتن بالتقويم اليوليانى. فيزيائى و عالم رياضيات و عالم فلكى ، وفيلسوف طبيعه انجليزى.
 1918 - محمد انور السادات رئيس مصرى سابق.
 1927 - رام نارايان
 1930 - صلاح جاهين
 1974 - غاده عادل

وفيات 
 1989 - نيكولاى تشاوشيسكو كان رئيس رومانى.
 2021 - بريج لال كان مؤرخ هندى.

ايام السنه
ديسمبر
عربيه

عربيه ، او الركب، او اوتوموبيل () . هى وسيله نقل بتشتغل بالموتور ليها عجل لنقل الركاب. معظم التعاريف للمصطلح بتحدد أن الاوتوموبيلات متصممه علشان تشتغل فى المقام الاول على الطرق, لقعاد من شخص واحد لتمن اشخاص, وعادة بيكون ليها اربع عجلات, و اساسا لنقل ناس مش بضايع .

اصل الكلمه 
كلمة عربيه () و جمعها عربيات () جايه من الكلمه العربى عربة و كلمة اوتوموبيل; جمعها  اوتوموبيلات ; من اصل فرنساوى: automobile, من اليونانى القديم:  autós "النفس" و اللاتتينى: mobilis متحرّك; معنى عربية بتحرك نفسها, بدل سحب او زق من حيوان او عربية تانيه. و كلمة ركب اصلها من الفعل "ركِب". و كلمة car بالانجليزى يعتقد أنها مستمدة من الكلمة اللاتينى carrus او carrum (عجلات عربية), او الاوسط كلمة carre (عربية) (من الفرنساوى القديم الشمالى), و karros; بالجولى عربية.

سنة 2002, كان فيه 590 مليون اوتوموبيل ركاب فى العالم (تقريبا عربية لكل حداشر شخص).

التاريخ 

على الرغم من نيكولاس جوزيف كوجنوت غالبا كان له الفضل فى بنا اول وسيلة نقل (مركبة) بتلات عجلات ميكانيكية ذاتية الدفع او العربية فى 1769 عن طريق تكييف وجود المركبات اللى تجرها الخيول, لكن فيه شك ان عربية كوجنوت ام تلات عجلات اشتغلت او انها كانت مستقره فى أى وقت على الطريق. و فرديناند ڤيربييست, وهو عضو فى البعثة اليسوعية فى الصين بنا اول عربية تشتغل بالطاقة البخارية التى كلعبة لإمبراطور الصين حوالى سنة 1672. لكن مافيش شك ان ريتشارد تريڤيثيك (Trevithick) بنا و عرض قاطرة (الشيطان النافخ) سنة 1801, اللى بيعتقد انها كانت يكون اول عربية تشتغل بالبخار على الطريق على الرغم من أنها ماتمكنتش من الحفاظ على ضغط البخار لفترات طويلة.

فى روسيا, فى 1780-ات, إيفان كوليبين Kulibin, اخترع عربية بتلات سرعات النقل مع الفرامل لكن كان لازمها تطوير اكتر.

فرانسوا ايزاك دى ريڤاز, مخترع سويسرى, صمم اول محرك احتراق داخلى, فى 1806, كان بيغذيه مزيج من الهيدروجين و الاكسجين و أستخدم لتطوير اول عربية ف العالم و إن كانت بدائية.

الانتاج 

انتاج عربيات على نطاق واسع, بأسعار معقولة لاول مرة فى مصنع أولدسموبيل سنة 1902. المفهوم ده اتوسع عن طريق هنرى فورد, بداية من سنة 1914. ونتيجة لده, عربيات فورد كانت بتنتج واحده كل خمستاشر دقيقة, أسرع بكتير من الاساليب القديمة, وزيادة الانتاج سبع مرات, كان انتاج عربية بيتطلب 12.5 ساعات من صنع الانسان قبل كده, بقت 1 ساعة 33 دقيقة بعد هنرى فورد, مع استخدام ايد عاملة اقل. و تم ده بنجاح عن طريق ان البوية بلون اسود اليابان تجف بسرعة كافية. مما اضطر الشركة لإسقاط تنوع من الالوان المتاحة قبل سنة 1914 لحد اختراع ورنيش الدوكو Duco سريع الجفاف سنة 1926. و هو ده مصدر الاشاعه ان هنرى فورد قال "أى لون طالما أنه اسود". و سنة 1914, يمكن عامل خط تجميع يشترى عربيه فورد تى بمرتب اربع شهور.

إجراءات السلامة المعقدة بتاعة فورد, خصوصا تكليف كل عامل لمكان معين عمل انخفاض هايل فى معدل الإصابة. الجمع بين ارتفاع الأجور و الكفاءة العالية بيتسمى Fordism فورديزم و اتنسخ فى معظم الصناعات الرئيسية. مكاسب الكفاءة من خط التجميع كمان اتزامنت مع ارتفاع اقتصاد الولايات المتحدة. و خطوط التجميع اضطرت العمال للعمل مع بعض بتناسق مع الطلبات المتكررة و ده زود من انتاج العامل الواحد فى حين كانت بلاد تانيه بتستخدم اساليب أ قل انتاجية.

مصادر 

اوتوموبيلات
كدب

كدب كدبه و تتسمى الكذب / المراوغة هو نوع من الخداع فى شكل بيان الصدق او الحئيئة ، خاصة مع وجود النية لخداع التانيين .وكتير بتستخدم بنية للحفاظ على سرية او سمعة ، حماية مشاعر شخص او لتجنب العقاب. كلمة الكدب عادة تستخدم للإشارة لخداع فى رسالة خطية او شفوية.

اسباب الكدب 
 الخوف من العواقب،
 اكتساب فوائد
 تجنب ذكريات مؤلمة
 الخيال الخصب
 الحفاظ على المكانة الإجتماعية وحب الظهور
 العداء للتانيين فيوصفوهم بصفات كدب
 الاعتياد على الكدب

 ولاكن صراحة أفضل من كذب اصراح راح حت لو كانت موألم

حقوق الانسان
اخلاق
لغه عربى

اللغة العربية هيا لغة سامية مركزية، وبكده تصنيفها بيكون مع اللغات السامية التانيه زى العبرى والأرامى. العربى القياسى الحديث هو اللى بيتدرس فى المدارس والجامعات، و بيستعمل فى اماكن الشغل و الحكومه و معظم وسايل الاعلام (ميديا). كود اللغه بالنسبه لقانون المنظمه الدوليه للتوحيد القياسى (ايزو 639) (ISO 639), هو ar.

اللهجة السايده فى كل بلد لغته الرسمى عربى مختلفه. مثلا فى مصر مع ان اللغه الرسمى عربى, معظم سكّانها بيتكلّمو اللغه المصريه الحديثه, و هى لغه معترف بيها فى العالم عن طريق كود اللغه بالنسبه لقانون المنظمه الدوليه للتوحيد القياسى (ايزو 639) (ISO 639), و هو arz.
فيه مصادر بتقول ان انواع اللغه العربى (انجليزى: varieties of Arabic; مش اللغه العربى الكلاسيكى او القياسيه الحديثه) بيستعملها 206 مليون شخص كلغتهم الاولانيه و 248 مليون شخص غيرهم كلغه تانيه.

العربى القياسى الحديث 
اللغه العربى القياسيه الحديثه هى اللغه القياسيه (استاندارد/standard) و النوع الوحيد من اللغه اللى فى الاساس بيتكتب و بيستعمل فى الكلام الرسمى.

و هى جزء من اللغه الماكرو
العربى. اللغه المالطى, اللغه الاصليّه فى مالطا, كان بيعتبرها الاصوليين العرب ”لهجه“ من العربى قبل توحيد طريقة كتابتها و الاعتراف بيها رسمى. العربى القياسى الحديث صعب على اللى ما بيعرفش يقرا ويكتب.

شوف كمان 
 ديجلوسيا
 لغه مقدسه

ملاحظات 

 
لغات
لغات مقدسه
تشينتشون

تشينتشون Chinchón قريه اسپانيه بعيده 50 كيلومتر عن جنوب شرق مدريد. هى جزء من كوماركا دى لاس ڤيجاس (مقاطعة لاس فيجاس).

الميدان الرئيسى (بلازا مايور). من القرن الخمستاشر—القرن السبعتاشر و يستخدم حلبة مصارعة تيران مؤقتة.

جويا 
تشينتشون فيها بيت اخو جويا كان بيعيش فيه و جويا كان بيزوره فيه و فيه لوحه من لوحات جويا تصور العذراء مريم فى كنيسة العذراء مريم نويسترا سينيورا دى لوس انخلس دى لا انونثياثيون فى تشينتشون.

القلعة 
تشينتشون فيها قلعة من قلاع العصور الوسطى.

السكان 
عدد السكان 5,239 انسان.

التاريخ 
الوضع الجغرافي الخاص ل تشينتشون فى سهل من نهر تاخونيا Tajuña سهل المستوطنات البشرية من العصور القديمة.

لينكات برانيه 
 Chinchon visitor information English
 Chinchon Official Tourism Site English
 Chinchon Official Regional Tourism Site  Spanish
 Photos Chinchon Spanish

مصادر 

مدن اسبانيا
26 ديسمبر

٢٦ ديسمبر' هو اليوم ۳٦۰ (360) من السنة , او فى ۳٦۱ (361) السنة الكبيسة, فى التقويم الجريجورى . و فيه بعده 5 (5) ايام متبقية لحد نهاية السنة.

مواليد 

ايام السنه
ديسمبر
شوڨينيه

شوڤينية شوڨينيزم Chauvinism هى حزبية متطرفة و مش معقوله باسم المجموعة او البلد اللى بينتمى ليها حد ، وخصوصا لما الحزبية تكون بتشمل حقد و كراهية تجاه مجموعة او بلد منافسة.

چينجوزم هى الشوفينية القومية ، وشكل من أشكال العسكرة. ألاستخدام الشعبى المعاصر لمصطلح شوفينية فى اللغة الانجليزية هو لو صف الرجاله الشوفينيين.

اصل الكلمه 
الكلمه دي اصلها فرنساوي chauvinisme و هى منسوبه لشخصيه مسرحيه من القرن التسعتاشراسمها نيكولاس شوفان(Nicolas Chauvin) و اللى اتشهر بحسه الوطني العالي و ولائه الاعمي ل نابوليون بونابارت. شوفان دا كان واحد من عساكر نابوليون و تناه يحكي عن بطولات و انجازات نابوليون بحماسه شديده على الرغم من هزيمته سنة 1815 فى معركة واترلوو.

الشوفينيه و الوطنيه 
كلمة شوفينيه و وطنيه قريبين من بعض بس الاختلاف الاساسي هو ان الوطنيه بتوصف حب الوطن اما الشوفينيه ف بتوصف كره كل الاوطان التانيه.و عشان كدا ف كلمة شوفينيه بتعتبر نوع من انواع العنصريه و بيتقال فى الانجليزي ان الشوفينيه هى عنصريه لابسه توكسيدو (Chauvinsim is racism wearing a tuxedo)

مصادر 

مصطلحات سياسيه
مجلة ميكى

مجلة ميكي هى مجله قصص مصورة للاطفال اسبوعية بتصدر بترخيص من شركة والت ديزني بكذا لغه. ابتدت فى مصر سنة 1959 بصدور اول عدد ليها من دار الهلال لحد 2003 و وقفت بعد مشاكل دار الهلال مع مؤسسة ديزنى, المجله رجعت تانى بعد ما اصدرتها دار نهضة مصر فى شهر يناير من سنة 2004. و رجعوا الكتابه بالمصرى بعد سنين طويله بعد ما غيروا طريقة الكتابه فى المجله من مصرى للعربى فى نص التمانينات, بس فى سنة 2004 رجعت المجله تانى تتكتب بمصرى. فيه ناس كانت بتعترض على كتابه المجلة بالعربى و تغيير الكتابه بالمصرى و قالوا ان اللى عمل كده ما اهتمش بوجدان الطفل المصرى و نفسيته و لا بقيمة مجله للاطفال هدفها اسعاد الاطفال و تفتيح عقولهم و تنمية مواهبهم و قدراتهم الفكريه.

المجلة كانت بتتكتب بالمصرى اللى بيتعلمها الطفل المصرى قبل ما يروح المدرسه ، لحد نص التمانينات اللى بعدها اتحولت اللغة للعربي اللغه التانيه للطفل المصرى ، و بكده اتحرم اطفال مصر من قراية مجلة ميكى او سماع حد بيقراها لهم قبل ما يكبروا و يتعلموا عربى. الاعداد الاولانية كانت بتتميز بقصص فيها ميكى و بطوط مع شوية قصص بطولة سوبر بندق. القصص دي مع الوقت بدت تقل لحد ما اختفت وسوبر بندق بقى قليل قوى لما يظهر.
المجلة ادت شخصيات ديزنى المشهورة اسامي مصريه زي ميمى و بطوط و بندق و عم دهب و محظوظ و فركوك و زيزى.

مصر كانت مزدهره بمجلات الاطفال ، بالاضافه لمجلة ميكى اللى اسعدت ملايين الاطفال فى مصر و فتحت عقولهم و ادتهم الامن النفسى و ربطتهم بثقافة العالم المتنور و المتقدم بعيد عن ثقافة القلق و التخلف المتحجره حضانة التعصب و التطرف و التابوهات ، كان فيه مجلات تانيه كتيره زى مجلة سندباد و مجلة سمير و مجلة كروان كلها بالمصرى الجميل اللى كان بيفهمها الطفل طوالى و بيسعد بيها. عيزه اعرف عنوان المجله فى مصر لو سمحت دروري

جرانيل و مجلات مصريه
كوميكس
ميشيجان

ميشيجان (انجليزى: Michigan; ) ولاية فى غرب وسط من امريكا.

تاريخ 
دخلت اتحاد امريكا يوم 26 يناير سنة 1837.

اسم 
ميشيجان متسميه على اسم بحيرة ميشيجان ، اللى هو اسم فرنساوى عن Ojibwe مصطلح mishigami ، معناه الميه كبيره او بحيره كبيره.

سكان 
ميشيجان هى تامن ولايه حسب عدد السكان فى امريكا.

جغرافيا 
ميشيجان عندها اطول شطوط  ميه حلوه فى العالم علشان بيحدها اربعه من خمسه من البحيرات الكبرى و كمان بحيرة سانت كلير .

اقتصاد 
اقتصاد ميشيجان مختلط بين زراعه و صناعه.

لينكات برانيه

مصادر
اسطول

الاسطول هوه مجموعة من السفن اللى بتشتغل سوا بغرض حربي او مدني ، من اشهر الاساطيل التاريخيه اسطول الارمادا اللى اسپانيا كانت عايزه تحتل بيه انجلترا.

علوم عسكريه
موسى داديس كامارا

النقيب موسى داديس كامارا هو ظابط فى جيش غينيا، وهو دلوقتي رئيس جمهورية غينيا ورئيس المجلس الوطني للديمقراطية و التنمية. استولى على السلطة يوم 23 ديسمبر 2008 بعد ما الرئيس لانسانا كونتي مات واللي حكم مدة طويلة. واعتبر نفسه رئيس هيئة انتقالية اللى هتشرف على رجوع البلد للحكم الديموقراطي، كامارا دلوقتي يعتبر رئيس الدولة.

خلفية عن بداية حياته 

كامارا اتولد فى قرية كوري فى منطقة نزيريكوري جنوب غينيا. ابوه كان بيشتغل مزارع، ودرس كامارا فى كلية الحقوق والعلوم الاقتصادية فى جامعة عبدالناصر بكوناكري. و فى سنة 1990 دخل الجيش بعد 6 سنين من الانقلاب اللى مسّك الجنرال كونتي الحكم. قبل ما يموت كونتي، كامارا كان مدير فرع الوقود فى قسم الشئون الإدارية، وبعد كدة بقى مدير عام للطاقة فى الجيش.

تدخل الجيش فى ديسمبر 2008 

مع بداية يوم 23 ديسمبر سنة 2008 رئيس الجمعية الوطنية ابو بكر سومباري اعلن موت الجنرال كونتي ف التلفزيون الرسمي بسبب مرض يوم 22 ديسمبر. وحسب الدستور فرئيس الجمعية الوطنية هو اللى يسمك منصب رئيس الدولة لو مفيش رئيس، وتتتعمل انتخابات فى 60 يوم.

بس بعد إعلان وفاة الجنرال كونتي بست ساعات، جه اعلان تاني ف التلفزيون عن انقلاب عسكري في البلد. واللي قرا البيان النقيب موسى داديس كامارا عن جماعة مسمية نفسها اسم المجلس الوطني للديمقراطية و التنمية. وأعلن ف الإذاعة الوطنية حل الحكومة ووقف العمل بالدستور ووقف الأنشطة السياسية والنقابية بعد ساعات من الإعلان الرسمي عن وفاة الرئيس لانسانا كونتي. وحسب اللي قاله كامارا بأن الإنقلاب كان ضروري لغينيا اللي بتعيش حالة من "اليأس العميق" وسط انتشار الفقر والفساد، وقال كمان أن الدستور اللي موجود دلوقتي عاجز عن انه يحل الأزمات اللي البلد بتواجهها. وقال كمان ان راجل عسكري هو اللي يحكم البلد ويتعين رئيس وزرا لحكومة جديدة يكون متوازن عرقيا. فالمجلس الوطني للديمقراطية والتنمية هيتكون من 26 ظابط عسكري وست مدنيين على حسب اللى قاله كامارا.

فيخ بيان فى الراديو يوم 24 ديسمبر قال ان النقيب كامارا هو رئيس المجلس الوطني للديمقراطية والتنمية (CNDD).، وبعدها ف نفس اليوم الجنود الموالين للانقلاب انتشروا فى شوارع العاصمة كوناكري عشان يستعرضوا قوتهم. وحواليهم الالاف من المدنيين اللى بيأيدوهم، كامارا قال "جينا عشان نشوف إذا كانت الارض بتايدنا"، وقال ان القادة العسكريين مش ناويين يستمروا فى الحكم اكتر من سنتين لحد ما يتعمل "انتخابات رئاسية حقيقية شفافة ف اخر ديسمبر سنة 2010"

وف 25 ديسمبر 2008 رئيس الوزرا السابق احمد سواري اتعهد رسميا بالولاء لكامارا، وبكدة سيادة كامارا اتاكدت . كامرا قال فى الراديو فى 25 ديسمبر انه مش بيخطط للرئاسة بعد ما الفترة الإنتقالية تخلص وأعلن كمان أن المجلس الإنتقالي مش هيتعرض للرشوة

المصادر 

مواليد 1964
سياسيين جينيين
عسكريين جينيين
مسلمين دخلوا فى المسيحية
قاده وصلوا السلطه عن طريق انقلاب
هيروجليفى

الهيروجليفى Egyptian hieroglyphs هو نظام كتابه اخترعه المصريين القدام من سنة 3200 ق م لحد 612 عشان يكتبو بيه اللغه المصريه القديمه. الرموز الهيروجليفيه كانت رموز صوريه فى الاول و شويه شويه اتطورت و بقت ليها دلاله صوتيه ( يعنى اتحولت من كتابه صوريه logographic لكتابه الفبيّه alphabetic).

اصل الكلمه 
لفظ "هيروجليفي" جاى من اصل يونانى (ايروجليفيكا ερογλυφικά) و بيتكون من كلمتين: هيرو يعنى مقدس و جليف يعنى كتابه او نقش.

التطور 
الرموز الهيروجليفيه اخترعها المصريين من البيئه اللى كانو عايشين فيها و الرسومات دى موجوده على القلل الفخار لحد على ايد ما الكتابه نفسها ما تنشأ ( ممكن من حوالى 4000 ق ع ح ). اقدم حاجه مكتوبه بالهيروجليفى هيا لوحة نارمر و الل بيرجع عمرها ل3200 ق ع ح و اللى اتلقت فى تسعينيات القرن التسعتاشر فى حته اسمها كوم الاحمر بين اسنا و ادفو فى صعيد مصر.فى بعض العلما اللى لقو نقوش هيروجليفيه اقدم من لوحة نامر فى اماكن تانيه فى مصر زى مقبرة او-ج من عصر قبل الاسرات فى ابيدوس.
طول عهد المملكه القديمه و الوسطانيه و الحديثه كان عدد الرموز الهيروجليفيه ثابت تقريبا:800 رمز.فى العصر الجريكي-رومانى وصل عدد الرموز دى ل5000 رمز.
الرموز الهيروجليفيه دى تلات انواع:
 رموز صوتيه (phonetic): و دى الرمز الواحد بيعبر عن صوت واحد بس زس الالفبائيه الحديثه دلوقتي.
 رموز صوريه (logographs): و دى كل رمز بيعبر عن مجموعه من الاصوات اللى بتاثر ع المعنى
 رموز تحديديه (determinatives): و دى اللى بتحدد المعنى الدقيق للرموز الصوتيه او الصوريه
الرموز الهيروجليفيه اتطورت شويه شويه و اتسهلت و اتبسطت عشان تتماشى مع تطور حياة الناس و خصوصا انها صعبه فى الكتابه على ورق البردى لحد ما و صلت للرموز الهيراتيكيه (بتاعة الكهنه) و بعديها الرموز الديموتيكيه (الشعبيه). الهيروجليفى تناه عايش جنب الطرق المتبسطه التانيه دى فى الكتابه و خصوصا فى الكتابات الرسميه: حجر رشيد مثلا فيه كتابه بالهيروجليفى جنب الكتابه الديموتيكي.
استمرت الكتابه دى مستعمله فى مصر لحد و مصر تحت الاحتلال الاجنبى بس طبعا الناس ابتدت تفقد الثقه فى نفسها و ثقافتها القوميه و انحسرت المعرفه فى طبقة الكهنه اللى كانت بتضيق يوم بعد يوم.
على القرن الرابع الميلادي, مابقاش حد فى مصر بيعرف يقرا الهيروجليفى غير عدد قليل خالص. استعمال الكتابه الهيروجليفيه على المعابدو التماثيل وقف خالص بعد ما امر الامبراطور الرومانى المسيحى ثيودوسيوس الاول بقفل كل المعابد اللى مش-مسيحيه بوصفها وثنيه سنة 391 بعد الميلاد; اخر مره اتكتبت فيها الحروف الهيروجليفيه كان فى فيله سنة 396 ميلادي.

مصادر 

ابجديه
مصر القديمه

el:Ιερογλυφικά
ريهام عبد الغفور

ريهام عبد الغفور ممثلة مصرية اتولدت يوم 6 سبتمبر 1978 وهى بنت الممثل المصرى أشرف عبد الغفور

كانت البطلة الرئيسية لفيلم صاحب صاحبه مع محمد هنيدي و أشرف عبد الباقي و اتخرجت من كلية تجارة انجليزى. ممثلة ناعمة و مميزة ليها حضور فى المسلسلات و افلام السينما. مرحة جدا على الشاشة وليها جماهرية واسعة.

و مثلت ريهام فى كتير من اعمال التليفزيون زى العائلة و الناس, حديث الصباح و المساء, زيزينيا و اعمال سينما زي صاحب صاحبه, ملاكى اسكندرية, كان يوم حبك, جاى فى السريع, بالعربى سندريلا. و مسرحيات زى الملك لير مع الفنان يحيى الفخرانى و هاملت.

الافلام 
 الغابة (2008) و كان دورها "جميلة"
 على الطرب بال3 (2007) و عملت دور منى
 جعلتني مجرما (2006) و عملت دور سالى
 زي الهوا (2006) و عملت دور نور
 بالعربي سندريلا (2006) و عملت دور تأى (بطولة رئيسية)
 جاي فى السريع (2005) و عملت دور عبير (بطولة رئيسية)
 حريم كريم (2005) و عملت دور نڤين
 ملاكي اسكندرية (2005) و عملت دور رشا نصحي
 كان يوم حبك و عملت دور حنان
 سـحرالعيون و عملت دور دينا
 صاحب صاحبه و عملت دور شابينام (بطولة رئيسية)

المسلسلات 

 هيمه ايام الضحك والدموع (2008) فى دور الصحفية ريم
 بنت بنوت(2006) و عملت دور نهى (دور رئيسى)
 من غير ميعاد (2006) و عملت دور سحر (بطولة رئيسية)
 العندليب حكاية شعب (2006) و عملت دور فاتن حمامة
 العميل 1001 (2006) و عملت دور رايتشل
 اماكن فى القلب (2005) و عملت دور مارجريت (دور رئيسى)
 بنت من شبرا و عملت دور نينا (دور رئيسى)
 الحقيقة والسراب و عملت دور سلوى
 العمة نور
 حديث الصباح والمساء و عملت دور صدرية
 مسألة مبدأ و عملت دور حُسنة
 فارس بلا جواد
 شمس يوم جديد
 زيزينيا
 العائلة والناس
أزمة منتصف العمر دور فيروز
وقامت أيضا بدور ورد اليمن فى المسلسل"شيخ العرب همام" .

المسرحيات 

 الملك لير و أامت بدور الابنة الصغري كورديليا
 هاملت و أامت بدور أوفيليا

مواليد 1978
ممثلات مصريات
ممثلات اغراء
غرباويه
ناس من المحلة الكبرى
27 ديسمبر

٢٧ ديسمبر' هو اليوم ۳٦۱ (361) من السنة , او فى ۳٦۲ (362) السنة الكبيسة, فى التقويم الجريجورى . و فيه بعده 4 (4) ايام متبقية لحد نهاية السنة.

مناسبات و أعياد 
.

مواليد 
 1901 - مارلين ديتريتش
 1822 - لويس باستور
 1991 - ميلوش راونيتش

وفيات 
 2002 - يوسف فخر الدين

ايام السنه
ديسمبر
يونيڤيرسيداذ كومبلوتنسا دى مدريد

لا يونيڤيرسيداذ كومبلوتنسا دى مدريد (Universidad Complutense de Madrid, UCM) هى جامعة مهمة فى مدريد و هى اكبر جامعة فى اسبانيا و واحدة من اقدم الجامعات ف العالم.

الجامعة 
لا يونيڤيرسيداذ كومبلوتنسا دى مدريد فيها مييه و سبعتاشر الف (117000) طالب بيدرسو و عشرتلاف (10000) من اعضاء هيئة التدريس و الموظفين و تقريبا كل اعضاء هيئة التدريس من الاسبان. حرم لا يونيڤيرسيداذ كومبلوتنسا دى مدريد الجامعى متقسم على اتنين مونكلوا، و سوموساجواس.

التاريخ 
لا يونيڤيرسيداذ كومبلوتنسا دى مدريد واحده من اقدم الجامعات فى العالم اتأسست فى الكالا دى ايناريس على ايد الكاردينال سيسنيروس فى 1499 لكن الاصل الحقيقى يرجع تاريخهال1293، لما الملك سانشو الرابع بنا مدارس الكالا العامه اللى بقت جامعة كومبلوتنسا على ايد سيسنيروس ايام 1509-1510 كان فيه خمس مدارس (كليات) بالفعل : أخبار و اعلام (فنون و فلسفة)، Teología (اللاهوت)، Derecho Canónico (قانون مدنى)، Letras (الاداب) والطب. وفى 1836، فى عهد ايزابيل التانية; اتنقلت الجامعة لمدريد تحت اسم الجامعة المركزية و كانت فى شارع سان برناردو.جامعة مدريد كان اسم لا يونيڤيرسيداذ كومبلوتنسا دى مدريد (Universidad Complutense de Madrid, UCM) من سنة 1943 لسنة 1970

التصنيف 
حسب تصنيف الجامعات السنوى اللى عملته الموندو ، جامعة كومبلوتنسا هيا احسن جامعه حكوميه فى اسبانيا.

لينكات برانيه

مصادر 

 
جامعات اسبانيا
جاءنا البيان التالى

جائنا البيان التالى Breaking News  هوه فيلم مصرى كوميدى صدر  2001 بطولة محمد هنيدى و حنان ترك

جاءنا البيان التالى هوه فيلم مصرى كوميدى انتاج سنه 2001 بطولة محمد هنيدى و حنان ترك، وشارك فى التمثيل نهال عنبر و لطفى لبيب و فؤاد خليل و احمد خليل و طلعت زكريا. الفيلم تأليف و سيناريو و حوار محمد امين و اخراج سعيد حامد.

تمثيل 
 محمد هنيدى:نادر عدوى السرياقوسى سما نفسه نادر سيف الدين 
 حنان ترك:عفت الشربينى
 لطفى لبيب:مدير القناه
 نهال عنبر: كاميليا مديرة المذيعين
 فؤاد خليل:سعيد . عمل انه مبسوط فى البلاعه بعد ما ادو له فلوس
 احمد خليل
 طلعت زكريا
 رشدى المهدى :عدوى السرياقوسى ابو نادر
 عصمت محمود:ام نادر

لينكات برانيه
 يوتيوب جائنا البيان التالى
https://m.youtube.com/watch?v=n0fY4gySWFY

مصادر
 السينما.كوم
https://elcinema.com/work/1010102/

افلام مصريه
افلام 2001
افلام باللغه المصريه
السفاره فى العماره

السفاره فى العماره هوه فيلم مصرى كوميدى انتاج 2005 عن مهندس مصرى بيشتغل فى دبى ولما بيرجع لشقته بيكتشف ان السفاره الاسرائيليه بئت ف الشقه اللى جنب شقته فبيتضايق.

تاريخ العرض: 7/2005
الايرادات: 16845137 جنيه مصرى

تمثيل
 عادل امام
 داليا البحيرى
 احمد راتب
 خالد زكى

اعداد
 قصة :يوسف معاطى
 اخراج: عمرو عرفه

مصادر
 السينما.كوم
https://elcinema.com/work/1010047/

افلام مصريه
افلام 2005
افلام باللغه المصريه
خريف ادم

خريف ادم هوه فيلم مصرى انتاج سنه 2005 بتدور احداثه فى الفترة اللى بين 1948 و1968 عن التار فى الصعيد

فريق الشغل 
 هشام عبد الحميد
 سوسن بدر
 جيهان فاضل
 احمد عزمى
 اخراج: محمد كامل القليوبي
 انتاج: مدينة الانتاج الاعلامي
 قصة: علاء عزام
 مونتاج: عادل منير
 موسيقي: راجح داود

المصادر 

ايجى فيلم 

افلام مصريه
خالى من الكوليسترول

خالى من الكوليسترول هوه فيلم مصرى كوميدى بيدور فى عالم الاعلانات عن حيث أيوب اللى بيتمتع بموهبة فى المجال دة وبتساعده والدته المعاقة ذهنيا اللى بتفكر زى الاطفال وبالتالى بتساعده للوصول للجديد بس صاحب الوكالة الاعلانية بيحاول يغير افكاره ومعتقداته وبيستمر الصدام بينهم لغاية ما بينتقم أيوب بس بطريقة جديدة.

تاريخ العرض: 2005
الايرادات: 409177 جنيه مصرى

فريق الشغل 

 اشرف عبد الباقى
 الهام شاهين
 حسن حسنى
 خالد صالح
 اخراج: محمد ابو سيف
 انتاج: محمد زين
 قصة: محمد ابو سيف وعثمان شكري
 موسيقي: مودى الامام
 توزيع: الشركة العربية

المصادر 
ايجى فيلم 

افلام مصريه
احلام عمرنا

احلام عمرنا فيلم مصري بيدور عن قصة حب رومانسية بين منى زكى اللى بتسافر لصحابها فى مرسي علم, و الفارس مصطفى شعبان اللى بيقابلها هناك و معاهم مجموعه من الصحاب (رامز جلال و منه شلبى) لغاية ما بتظهر فى الأحداث عصابة أثار بتهدد الكل وبتخطف منى زكى و بيكون على مصطفى شعبان انه ينقذها قبل فوات الاوان. معظم مشاهد الفيلم اتصورت فى مرسى علم و القصير وفيه مشاهد اتصورت تحت الميّة.

تاريخ العرض: 2005

الايرادات: 4834055 جنيه مصري

فريق العمل 

 منى زكى
 مصطفى شعبان
 منه شلبى
 رامز جلال
 اخراج: عثمان ابو لبن
 انتاج: الزغبي للانتاج الفنى
 قصة: احمد البيه
 توزيع: الأخوة المتحدين

المصادر 
ايجي فيلم 

افلام مصريه
افلام 2005
افلام باللغه المصريه